અમદાવાદ: રાજ્યમાં કોમર્શિયલ ટેક્સ ડિપાર્ટમેન્ટે રજિસ્ટ્રેશન નંબર લેવાની સિસ્ટમ ગઇ કાલથી અચાનક બંધ કરી દેતાં નવા રજિસ્ટ્રેશન નંબર મેળવવા વેપારીઓ ફાંફે ચઢ્યા છે, જોકે વિભાગે નવા રજિસ્ટ્રેશન નંબર લેવા અંગે તાત્કાલિક અસરથી નવી સિસ્ટમ અમલી બનાવી છે, પરંતુ આ સિસ્ટમ અંગે ડિપાર્ટમેન્ટમાં ઉચ્ચ અધિકારીઓથી લઇને વેપારીઓ અને વેટ પ્રેક્ટિસનર્સ પણ અજાણ હોવાના કારણે મુશ્કેલીમાં મુકાઇ ગયા છે. વેપારીઓ તથા વેટ પ્રેક્ટિસનર્સ દ્વારા એવી માગ ઊઠી છે કે જૂની સિસ્ટમના સ્થાને વિભાગે ગઇ કાલથી અચાનક નવા રજિસ્ટ્રેશન મેળવવા નવી સિસ્ટમ દાખલ કરતાં અગાઉ બેથી ત્રણ મહિનાનો સમયગાળો રાખવો જોઇએ, જેના કારણે વેપારીઓ અને વેટ પ્રેક્ટિસનર્સ આ નવી સિસ્ટમને સમજી શકે.